Maca, deg unejmuɛa, Messali Lḥaǧ akked Ɛabd Allah Filali, bedden sdat 2000 yixeddamen iminigen iwakken ad as- nefken ahil neɣ tikti tamatut n ukabar-a amaynut (PPA). Ihi, akabar n ugdud azzayri deg wayen yessutur ad naf: tilelli n tɣamsa d usebded n tdukliwin d yinejmuɛen, tikci n yizerfan isertanen i ugdud azzayri, tikci n tlelliyin timagdayin, asnerni n uselmed s snat n tutlayin taɛrabt akked tefransist, tikci n wazal i ugdud azzayri, tiririt n wakal i yimawlan-is. Acu Kan akabar-a teḥbes-it Fransa deg 26 ctember1939 acku yettkemmil deg ubrid n ukabar n yitri n Tefriqt n ugafa. Maca, iɛeggalen n ukabar-a ur fcilen ara imi uɣalen-d ɣer wannar n tsertit s ukabar n umussu i talekt n tlelliyin timagdayin (M.T.L.D). I d ilulen deg useggas 1946.